
OPIS POSLOVA I PODACI O PLAĆI 
(Javni natječaj objavljen 16. srpnja 2026.)
ARHIVIST U ODJELU ZA OBRADU ARHIVSKOGA GRADIVA NA POSLOVIMA OBRADE NOVIJEGA ARHIVSKOGA GRADIVA
OPIS POSLOVA (Izvod iz Pravilnika o unutarnjem ustrojstvu, radnim mjestima i načinu rada u Državnom arhivu u Osijeku):
- izrađuje planove sređivanja i vodi ili samostalno obrađuje arhivsko gradivo srednje složenih i značajnih arhivskih fondova i zbirki u Arhivu;
- sudjeluje u sređivanju i obradi arhivskog gradiva najsloženijih i najznačajnijih te vrlo složenih i značajnih arhivskih fondova i zbirki u Arhivu;
- fizički sređuje i tehnički oprema gradivo arhivskih fondova i zbirki u Arhivu;
- izrađuje opise arhivskog gradiva, obavijesna pomagala i tematske vodiče;
- istražuje, prikuplja i obrađuje podatke za srednje značajne i vrijedne fondove i zbirke, predmete ili stručne teme i izrađuje bilješke na razini studije za iste;
- daje informacije o arhivskom gradivu u Arhivu strankama te stručno savjetuje korisnike čitaonice o korištenju arhivskog gradiva;
- sudjeluje u osmišljavanju i predlaže posebne programe Arhiva;
- sudjeluje u ocjenjivanju i utvrđivanju popisa arhivskog i dokumentarnog gradiva na osnovi kojih se provodi odabiranje i izlučivanje gradiva u arhivu;
- predlaže otkup arhivskog gradiva od pravnih i privatnih osoba;
- sudjeluje u procjeni arhivskog gradiva predviđenog za otkup;
- sudjeluje u vođenju obveznih evidencija u Arhivu;
- rješava zahtjeve fizičkih i pravnih osoba za informacijama, preslikama i prijepisima iz arhivskog gradiva u Arhivu 
- sudjeluje u provedbi mjera evakuacije, spašavanja i prijenosa arhivskog gradiva;
- sudjeluje u pripremi, organizaciji i provedbi programa stručnog usavršavanja;
- proučava, istražuje te stručnim i znanstvenim metodama obrađuje pitanja iz područja struke;
- objavljuje stručne i znanstvene radove iz područja struke;
- obavlja poslove iz svoga djelokruga vezane uz nacionalni arhivski informacijski sustav;
- sudjeluje u kulturnoj, edukativnoj, promidžbenoj i znanstvenoj djelatnosti Arhiva;
 - obvezan je pratiti stručnu literaturu i stručno se usavršavati te
- u skladu sa sposobnostima i vještinama obavlja i druge poslove za potrebe Arhiva po nalogu voditelja i ravnatelja

PODACI O PLAĆI 
Osnove i mjerila za plaću zaposlenika u javnoj službi određuju se sukladno odredbama Zakona o plaćama u državnoj službi i u javnim službama („Narodne novine“, broj 155/23; u daljnjem tekstu. Zakon o plaćama) te Uredbe o nazivima radnih mjesta, uvjetima za raspored i koeficijentima za obračun plaće u javnim službama i koeficijentima složenosti poslova u javnim službama („Narodne novine“, broj 22/24), odredbi Temeljnog kolektivnog ugovora za službenike i namještenike u javnim službama („Narodne novine“, broj 29/24; u daljnjem tekstu: TKU) i Granskog kolektivnog ugovora za zaposlenike u ustanovama kulture koje se financiraju iz državnog proračuna. 
Plaća se sastoji od osnovne plaće i dodataka na osnovnu plaću te ostalih primitaka u skladu s važećim propisima iz prethodnog stavka. 
Osnovna plaća je umnožak koeficijenta složenosti za obračun plaće radnog mjesta 2,00 i osnovice za obračun plaće. 
Osnovna plaća u smislu Zakona o plaćama je plaća u bruto iznosu. 
Osnovica za obračun plaće određena je Odlukom Vlade Republike Hrvatske o visini osnovice za obračun plaće zaposlenicima u javnim službama u 2026. godini („Narodne novine“, broj 11/26), te će iznositi:
- od 1. travnja 2026. do 31. srpnja 2026. godine 1.015,00 EUR bruto 
- od 1. kolovoza 2026. do 30. studenoga 2026. 1.025,00 EUR bruto 
- od 1. prosinca 2026. pa nadalje 1.035,00 EUR bruto.
Dodatak na radni staž iznosi 0,5% na osnovnu plaću za svaku navršenu godinu radnog staža. 
Sukladno odredbama Zakona o plaćama, drugih propisa i kolektivnih ugovora može se ostvariti pravo i na sljedeće dodatke: 
- za rad u izvanrednim radnim okolnostima, 
- na različite oblike organizacije rada (prekovremeni rad, noćni rad, smjenski rad, dodatak za rad subotom, nedjeljom, na blagdan i drugo), 
- za završen studij na poslijediplomskoj razini ako taj studij nije uvjet za obavljanje poslova radnog mjesta, ali se odnosi na područje kojim se zaposlenik/zaposlenica bavi, o čemu ravnatelj donosi obrazloženu odluku, 
- druge dodatke koji se utvrde navedenim pravnim propisima.

